ชาวนาแค้น โจรลักข้าว เลือกแต่ฟ่อนงามๆ เหลือเมล็ดเล็กลีบไว้ 
สุดช้ำ ชาวนาที่บุรีรัมย์  ทำนา 3 ไร่จะเก็บไว้กิน รักษาวิถีไทย ไถ ดำ เกี่ยวด้วยมือ แล้วมัดฟ่อนเอามากองรวมกันไว้รอฟาดข้าว ตกกลางคืนมีคนแอบขโมยไปเกือบทั้งกอง เลือกเอาแต่ที่ดีๆ เหลือเมล็ดลีบๆไว้  ,วันที่ 22 พ.ย. นางสายตา ประกอบกิจ อายุ 56 ปี และนายเมือง ประกอบกิจ อายุ 62 ปี สองสามีภรรยา อยู่บ้านเลขที่ 56 หมู่ 3 ต.บ้านยาง อ.พุทไธสง จ.บุรีรัมย์ เข้าแจ้งความต่อ ร.ต.อ.จำรัส สืบสำราญ รองสารวัต(สอบสวน)สภ.พุทไธสง ให้ติดตามตัวคนร้ายที่แอบมาขโมยฟ่อนข้าวของตัวเองมาลงโทษ,นายเมือง กล่าวว่า ครอบครัวตนอยู่ด้วยกัน 3 คน ทำนา 3 ไร่ โดยปีนี้ได้ปลูกข้าวเหนียว หวังเอาไว้กินในครอบครัว แต่ประสบปัญหาภัยแล้ง ทำให้ข้าวได้ไม่เต็มเม็ดเต็มหน่วย ตนกับภรรยาและลูกจึงช่วยกันเกี่ยวข้าวด้วยมือกะจะทุบข้าวกันเองในครอบครัว เพราะอยากจะรักษาวิถีการทำนาแบบโบราณ และไม่อยากเสียเงินค่ารถเกี่ยวข้าว ไร่ละ 600 บาท หลังจากครอบครัวช่วยกันเกี่ยวข้าวและมัดข้าวเป็นฟ่อนข้าว เอามากองรวมกันไว้ กะจะทุบข้าวด้วยกันตามประสาครอบครัว เล็กๆ,พอรุ่งเช้าออกไปที่นา ซึ่งอยู่ห่างจากบ้านประมาณ 200 เมตร ถึงกับเข่าทรุด เพราะข้าวฟ่อนที่กองไว้ถูกรื้อค้นกระจัดกระจาย ไม่เหลือสภาพกองข้าวที่กองไว้อย่างสวยงาม ยิ่งกว่านั้นฟ่อนข้าวได้หายไปเกือบทั้งกอง เหลือแต่ฟ่อนข้าวที่ไม่สมบูรณ์ เป็นข้าวลีบ คนร้ายที่แอบขโมยเอาไป เลือกเอาแต่ฟ่อนดีๆ หลังจากนี้ยังไม่รู้ว่าจะหาพันธุ์ข้าวปลูกจากไหน เพราะข้าวที่เหลือเป็นข้าวไม่สมบูรณ์,นายเมือง ยังกล่าวด้วยว่า เหตุการณ์ครั้งนี้ ถือว่าทำร้ายจิตใจอย่างมาก เพราะข้าวที่ปลูกไว้เป็นข้าวเหนียว หวังจะเอาไว้กินในครอบครัวได้ตลอดทั้งปี แต่กลับมาถูกขโมยไปจนเกือบหมด จึงอยากจะฝากถึงคนร้ายใจดำรายนี้ว่า ถ้าอยากได้ข้าวให้มาขอ ตนพร้อมให้ แต่ทำแบบนี้มัยหยามใจกัน และอยากจะฝากถึงเจ้าหน้าที่ตำรวจให้เร่งติดตามคนร้ายมาดำเนินคดีให้ได้ เพื่อให้เข็ดหลาบ
สุดช้ำ ชาวนาที่บุรีรัมย์  ทำนา 3 ไร่จะเก็บไว้กิน รักษาวิถีไทย ไถ ดำ เกี่ยวด้วยมือ แล้วมัดฟ่อนเอามากองรวมกันไว้รอฟาดข้าว ตกกลางคืนมีคนแอบขโมยไปเกือบทั้งกอง เลือกเอาแต่ที่ดีๆ เหลือเมล็ดลีบๆไว้
ลักข้าว,ลักข้าวเปลือก,ลักข้าวชาวนา,ชาวนาแค้น,ข่าวทั่วไป